એક તરફ ગુજરાતની સરકાર બેટી બચાવો બેટી પઢાઓના તેમજ મહિલા સશક્તિકરણના નારા આપે છે ત્યારે બીજી તરફ વિદ્યાર્થીનીઓને અભ્યાસ અર્થે હાઈસ્કૂલ જવા માટે જીવના જોખમે પસાર થવું પડે છે તેવા આક્રોશ સાથે વિદ્યાર્થીનીએ જણાવ્યું હતું કે શાળાએ જવા માટે તેને ખુબ વહેલું તૈયાર થવું પડે છે સવારે છ વાગ્યામાં તેને નીકળવું પડે છે અને છતાં મોટાભાગે શાળાએ મોડા જ પહોંચી સકે છે વળી બપોરે શાળાએથી છૂટ્યા બાદ પણ આ નદી જીવના જોખમે પાર કરીને ઘરે પરત ફરતા ઘણો સમય વેડફાઈ જાય છે ઉપરાંત શારીરિક થાક પણ એટલો લાગતો હોવાથી અભ્યાસ માટે સમય બચતો જ નથી અને રાત્રે જાગીને હોમવર્ક અને અભ્યાસ કરવો પડે છે પરંતુ સવારે ફરી વહેલું ઊઠવાનું હોય ત્યારે રાત્રે ઉજાગરા પણ કરવા મુશ્કેલ પડતા હોવાની વ્યથા ઠાલવી હતી તો અનેક રજુઆતો કરી હોવાનું જણાવીને અન્ય વિદ્યાર્થી જણાવે છે કે તંત્રને ગ્રામજનોની પીડા સમજાતી નથી એક વખત સરકારી અધિકારી અહી આવીને વિદ્યાર્થીઓની સ્થિતિ જોઈ લે તેવી આજીજી પણ કરતા જોવા મળ્યા હતા.